stanford-oval/wikipedia huggingface dataset:
סופר שואודאון (2020)

| סופר שואודאון (2020)>  הפוסטר הרשמי של האירוע בכיכובם של "השד" בריי וויאט וגולדברג.מידע |
| --- | --- | --- |
ארגון: WWE
מותג(ים): Raw סמאקדאון
תאריך: 27 בפברואר 2020
עיר: ריאד, ערב הסעודית
אולם: ארנת מוחמד אבדו בשדרה
שיר (י) הנושא: "When Legends Rise" בביצוע גודסמאק
סדרת אירועי שלם וצפה של ה-WWE
| :NXT TakeOverPortland | סופר שואודאון (2020) | תא ההדחות |
סדרת אירועי ה-WWE בערב הסעודית
| היהלום שבכתר | סופר שואודאון (2020) | היהלום שבכתר |
סדרת אירועי סופר שואודאון
| 2019 | סופר שואודאון (2020) | — |
סופר שואודאון (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-27 בפברואר 2020, בארנת מוחמד אבדו בשדרה שבריאד, ערב הסעודית. האירוע היה האירוע השלישי בסדרת אירועי סופר שואודאון והחמישי תחת הסכם עשר השנים של ה-WWE בערב הסעודית, שנקרא "החזון הסעודי 2030".
עשרה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, גולדברג ניצח את "השד" בריי וויאט וכתוצאה מכך זכה באליפות האוניברסלית בפעם השנייה בקריירה, מה שסימל מנגד את הפסדו הראשון של וויאט בדמות "השד". בנוסף לכך, גולדברג הפך למתאבק הראשון שזוכה באליפות עולם לאחר שנכנס להיכל התהילה של ה-WWE. עוד ברשימת הקרבות, ברוק לסנר ניצח את ריקושט ושמר על אליפות ה-WWE, ביילי ניצחה את נעמי ושמרה על אליפות הנשים של סמאקדאון, במה שהיה קרב הנשים הראשון על תואר נשים כלשהו אשר נערך על אדמת ערב הסעודית, ורומן ריינס ניצח את המלך קורבין בקרב כלוב. אנדרטייקר ערך הופעה מפתיעה, כשנכנס לקרב הגאונטלט וזכה בגביע טוויק לאחר שהדיח אחרון את AJ סטיילס.
האירוע קיבל ביקורות שליליות ומעורבות בקרב המבקרים והצופים, כשמירב הביקורת הופנתה לקרב על האליפות האוניברסלית ואליפות ה-WWE, קרב הגאונטלט, קרב הכלוב בין ריינס לקורבין וההחלטה על כך שגולדברג ניצח את וויאט. לעומת זאת, קרבות הזוגות על אליפויות הזוגות השונות של המותגים זכו לשבחים, כשהקרב בין הניו דיי למיז וג'ון מוריסון על אליפות הזוגות של סמאקדאון הוכר כקרב הערב על ידי רוב המבקרים. מספר כלי תקשורת ציינו את התגובה העוינת של המעריצים לאירוע, בפרט כלפי ניצחונו של גולדברג על וויאט.
הפקה > רקע

בתחילת שנת 2018, ה-WWE החלו בהסכם חוצה פלטפורמות של עשר שנים בינם לבין רשות הספורט הסעודית כאות תמיכה בתוכנית הרפורמית החברתית והכלכלית של המדינה, הנקראת "החזון הסעודי 2030". האירוע הראשון תחת שותפות זו היה אירוע הרויאל ראמבל הגדול ביותר, אירוע בשידור ישיר, שנערך ב-27 באפריל 2018, באצטדיון הבינלאומי "המלך עבדאללה" בג'דה, שבערב הסעודית. האירוע השלישי, סופר שואודאון, הוכרז להתקיים ב-7 ביוני 2019 באותו האצטדיון. אירוע זה היה האירוע השני בסדרת אירועי סופר שואודאון, כשהראשון התקיים ב-6 באוקטובר 2018 במלבורן, ויקטוריה, אוסטרליה. באירוע הרויאל ראמבל, פרסומת שודרה שאירוע שלישי של הסופר שואודאון ייערך ב-27 בפברואר. ארבעה ימים לאחר מכן ב-30 בינואר, העיתונאי של PWInsider.com, מייק ג'ונסון, דיווח שחבר היכל התהילה, האלק הוגאן, יערוך הופעה באירוע זה.
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: קורי גרייבס
צוות השידור באנגלית: ביירון סקסטון
צוות השידור בערבית: פייסל אלמוסייב
צוות השידור בערבית: ג'וד אלדג'אני
כרוז: מייק רום
שופטים: שון בנט
שופטים: ג'ון קון
שופטים: דריק מור
שופטים: אדי אורנגו
שופטים: צ'אד פטון
מראיין: ביירון סקסטון
פאנל לפני האירוע: צ'ארלי קארוסו
פאנל לפני האירוע: סקוט סטנפורד
פאנל לפני האירוע: דייוויד אוטונגה
אירוע > מופע מקדים

המופע המקדים הכיל קרב אחד בודד, ובו ה-Viking Raiders (אריק ואיבר) התחרו נגד ה-O.C. (לוק גאלוס וקארל אנדרסון). בסיום, בזמן שאיבר ניסה לבצע על אנדרסון את מהלך המונסולט, האחרון התחמק והכניס את גאלוס לקרב. לאחר מכן, ה-O.C. ביצעו על איבר את מהלך הסיום המשותף שלהם, ה-Magic Killer, שהספיק להם כדי לנצח בקרב.
אירוע > הקרב המרכזי

בקרב המרכזי, "השד" בריי וויאט הגן על האליפות האוניברסלית נגד גולדברג. לאחר סדרת מבטים בין השניים, גולדברג ביצע על "השד" את מהלך הספיר, אך האחרון הצליח לצאת מכך במהרה. "השד" התאושש במהרה וביצע על גולדברג את מהלך המנדיבל קלאו. כשגולדברג הצליח להתחמק מכך, הוא התקדם לביצוע שלושה מהלכי ספיר נוספים. לעומת זאת, "השד" הצליח לצאת מניסיון ההצמדה שבא לאחר מהלכים אלו. גולדברג המופתע מצא את עצמו שוב בתוך מהלך המנדיבל קלאו. מנגד, גולדברג הצליח לצאת מכך פעם נוספת ולבצע עליו את מהלך הג'קהאמר, שהספיק לו כדי לנצח בקרב ולזכות בתואר זה בפעם השנייה בקריירה. בעקבות זכייה זו הוא הפך למתאבק הראשון שזוכה באליפות עולם לאחר שנכנס להיכל התהילה של ה-WWE. בנוסף לכך, קרב זה סימל את הפסדו הראשון של וויאט בדמות "השד". לאחר הקרב, "השד" קם על רגליו והביט בגולדברג שחגג את הזכייה. "השד" נעלם מהזירה בזמן שהאורות כבו.
ביקורות

האירוע קיבל ביקורות שליליות ומעורבות בקרב המבקרים והצופים, כשמירב הביקורת הופנתה לקרב על האליפות האוניברסלית ואליפות ה-WWE, קרב הגאונטלט על גביע טוויק. ג'ייסון פאוול מהאתר Pro Wrestling Dot Net נתן ביקורת שלילית לאירוע, ונולאן הוול מהאתר !SLAM קרא לאירוע "משעמם" ואף אמר ש"המירב שאתה יכול לקוות הוא שהאירועים האלה בערב הסעודית בסופו של דבר אינן פוגעות במוצר, אך האירוע הזה הוכיח כיצד הוא פגע במוצר". אלטון ג'ונס מהאתר Heavy טען שהתחביב של הארגון הוא לייצר אירועי שלם וצפה בערב הסעודית ואף אמר שזה הוא "עוד אירוע נמוך מהממוצע אשר היה מלא בקרבות שלא היו קשורים כלל, והוא שווה צפייה חוזרת רק בגלל קרב בודד או שניים". לארי קסונקה מהאתר 411Mania העניק לאירוע ציון של 4.5 מתוך 10, בעוד שדניאל ואן בום מהאתר CNET טען ש"רשימת הקרבות הייתה במקום. לא גרועה, לא טובה, פשוט שם". הדעה השלילית והרווחת של הקהל כלפי האירוע (בעיקר לניצחונו של גולדברג) זוהתה במספר מוקדי רשתות, כשההאשטאג "CancelWWENetwork" הפך לנושא נפוץ ברחבי הרשת, בדומה לשאר האירועים של הארגון. אברי יאנג מהעיתון ספורטס אילוסטרייטד טען שהאוהדים "להטו על המתרחש באירוע".
הקרבות על אליפות ה-WWE והאליפות האוניברסלית זכו לביקורת עקב אורך זמנם הקצר והנזק באמינות הדמויות שהפסידו בקרבות, בעיקר לדמותו של וויאט. אדם סילברשטיין מהאתר CBS ספורטס העניק לקרב על אליפות ה-WWE ציון של "D" (הנמוך ביותר באירוע), כשטען ש"זה הוא היה בזבוז זמן מוחלט והמסמר האחרון בכל הנוגע לכתיבה כלפי הדמות של ריקושט". לקרב על האליפות האוניברסלית הוענק ציון של "+D" ומירב ההאשמות הופנו לכתיבה, כשטען ש"אורך הקרב נראה הגיוני עקב הגיל והמאמץ של גולדברג, אך העובדה שהוא יכל לנצח את דמותו של "השד" אשר ספגה כל כך הרבה נזק בקרב נגד סת' רולינס באירוע גיהנום בכלוב גרמה לחוסר היגיון מוחלט בכתיבת קרב זה. בנוסף לכך, חוסר ההיגיון בא לידי ביטוי בהחלטתם לתת למתאבק בן 53 לנצח מתאבק כמו וויאט שאת דמותו הארגון בנה לאורך למעלה מארבעה חודשים".
הקרב על גביע טוויק זכה לביקורת בעקבות אורך הקרב והתפנית בסיומת, כשחלק מהמבקרים השוו את סיומת הקרב לזכייתו של שיין מקמהן בגביע העולם של ה-WWE באירוע היהלום שבכתר שנתיים קודם לכן. ג'ייסון פאוול מהאתר Pro Wrestling Dot Net כינה את הקרב "מגוחך". לארי קסונקה מהאתר 411Mania גם השווה את קרב זה לגביע העולם של ה-WWE, כשטען ש"ארגון ה-WWE "קטל" עוד קרב בערב הסעודית עם זוכה שכלל לא היה מעורב בקרב". הוא העניק לקרב ציון של כוכב אחד, בטענה ש"הקרב היה גרוע וארוך למדי".
בצד ההפוך, שני קרבות הזוגות זכו לשבחים, כשהקרב על אליפות הזוגות של סמאקדאון הוכתר לקרב הערב על ידי הרוב. אדם סילברשטיין מהאתר CBS ספורטס תיארת את הקרב כ"קרב טוב מאוד בעל אקשן רב", ואף שיבח באופן יחידני את תצוגותיהם של ג'ון מוריסון וקופי קינגסטון. הוא תיאר גם את הקרב על אליפות הזוגות של Raw כ"קרב מרגש ומבדר שבקלות גנב את ההצגה עד לאותה הנקודה". אלטון ג'ונס מהאתר Heavy הכתיר את קרב הזוגות מסמאקדאון כקרב הערב, כשהעניק לו ציון של 3.5 מתוך 5 כוכבים ואף אמר ש"מגיע קרדיט לשני הצמדים בקרב זה על שעשו עבודה טובה מאוד". לקרב הזוגות מ-Raw העניק ציון של 3 כוכבים, כשכינה אותו "קרב כיפי וסולידי". ג'ייסון פאוול מהאתר Pro Wrestling Dot Net גם הגיב באופן חיובי כלפי הקרב על אליפות הזוגות של סמאקדאון, כשטען ש"הקרב הכיל אקשן רב היישר מההתחלה". הקרבות על אליפות הזוגות של המותגים השונים היו היחידים שזכו לדירוג ממוצע או מעליו מהאתר !SLAM, שהעניקו לקרב הזוגות מסמאקדאון ציון של 3.25 מתוך 5 כוכבים.
תוצאה לאורך זמן > סמאקדאון

לאחר שזכה באליפות האוניברסלית, חבר היכל התהילה, גולדברג, פתח את תוכנית סמאקדאון לילה לאחר מכן, כשהציב אתגר פתוח על התואר שלו בעזרת אמירת הביטוי הקבוע שלו, "מי הבא?" (באנגלית: "?Who's next"). רומן ריינס קטע אותו, הגיע לזירה עד למצב שבו השניים נקלעו לקרב מבטים ביניהם. האחרון נענה לאתגר של גולדברג בחיוב וכתוצאה מכך הקרב ביניהם נקבע לאירוע רסלמניה 36.
לאחר הפסדו לגולדברג, "השד" בריי וויאט הופיע והתעמת עם ג'ון סינה אשר ביצע את חזרתו לארגון, כבר שהיה נראה שהוא מודיע על פרישה מפעילות בזירה. "השד" הצביע אל עבר הסמל של רסלמניה במטרה לאתגר את סינה לקרב באירוע. לאחר שניות אחדות, סינה נענה לאתגר בחיוב וכתוצאה מכך קרב ביניהם נקבע לרסלמניה 36.
ביילי סירבה לקרב חוזר על התואר שלה נגד נעמי לאחר שטענה שהיא כבר ניצחה אותה באירוע סופר שואודאון. לאחר מכן, ביילי הציגה את סשה בנקס, שביצעה את חזרתה, וביחד השתיים הגיעו לזירה כדי לתקוף את נעמי. לייסי אוואנס הגיעה כדי להיחלץ לעזרת נעמי וכתוצאה מכך קרב זוגות נקבע ביניהן. בקרב זה, נעמי ואוואנס ניצחו לאחר שנעמי הצמידה את ביילי לניצחון.
לאחר שזכו באליפות הזוגות של סמאקדאון, נקבע שהמיז וג'ון מוריסון יגנו על חגורות האליפות בקרב תא הדחות זוגות באירוע תא ההדחות. הטוענים לכתר שהוכרזו לקחת חלק בקרב הם הניו דיי (ביג אי וקופי קינגסטון), האוסוס (ג'יי אוסו וג'ימי אוסו), Heavy Machinery (אוטיס וטאקר), לוצ'ה האוס פארטי (לינסה דוראדו וגראן מטאליק), ודולף זיגלר ורוברט רוד.
תוצאה לאורך זמן > Raw

בתוכנית Raw, הסטריט פרופיטס (אנג'לו דוקינס ומונטז פורד) התחרו בקרב להיות או לחדול עבור אליפות הזוגות של Raw נגד אלופי הזוגות, סת' רולינס ומרפי. בקרב זה, הסטריט פרופיטס ניצחו וכתוצאה מכך זכו באליפות הזוגות של Raw. קרב חוזר בין הזוגות נקבע לאירוע תא ההדחות.
הומברטו קאריו חבר לשורות ריי מיסטריו לקרב זוגות נגד אנג'ל גרזה ואלוף ארצות הברית, אנדרדה. קאריו הצמיד את אנדרדה לניצחון, מה שזיכה אותו בקרב על אליפות ארצות הברית באירוע תא ההדחות.
תוצאות

| מס' | תוצאות | התניות | זמן |
| --- | --- | --- | --- |
| P1 | ה-O.C. (לוק גאלוס וקארל אנדרסון) ניצחו את ה-Viking Raiders (אריק ואיבר) | קרב זוגות | 10:00 |
| 2 | אנדרטייקר ניצח את AJ סטיילס, אנדרדה, בובי לאשלי, אריק רואן ו-R-טרות' | קרב גאונטלט על גביע טוויק | 22:00 |
| 3 | המיז וג'ון מוריסון ניצחו את הניו דיי (ביג אי וקופי קינגסטון) (א) | קרב זוגות על אליפות הזוגות של סמאקדאון | 13:15 |
| 4 | אנג'ל גרזה ניצח את הומברטו קאריו | קרב יחידים | 09:05 |
| 5 | סת' רולינס ומרפי (א) ניצחו את הסטריט פרופיטס (אנג'לו דוקינס ומונטז פורד) | קרב זוגות על אליפות הזוגות של Raw | 10:40 |
| 6 | מנסור ניצח את דולף זיגלר | קרב יחידים | 09:20 |
| 7 | ברוק לסנר (א) ניצח את ריקושט | קרב יחידים על אליפות ה-WWE | 01:30 |
| 8 | רומן ריינס ניצח את המלך קורבין | קרב כלוב | 12:50 |
| 9 | ביילי (א) ניצחה את נעמי | קרב יחידים על אליפות הנשים של סמאקדאון | 11:30 |
| 10 | גולדברג ניצח את "השד" בריי וויאט (א) | קרב יחידים על האליפות האוניברסלית | 03:00 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
↑  אנדרטייקר החליף את ריי מיסטריו בשל התקיפה של האחרון לפני הקרב בידי ה-O.C. (לוק גאלוס וקארל אנדרסון).
הערות שוליים

↑  ה-WWE הכריזו על אירוע הסופר שואודאון שיתקיים ב-27 בפברואר בערב הסעודית
↑  שם גדול הוכרז לאירוע בערב הסעודית
↑  הניו דיי יגנו על אליפות הזוגות של סמאקדאון נגד המיז ומוריסון
↑  לסנר יגן על אליפות ה-WWE נגד ריקושט
↑  ריינס נגד קורבין (קרב כלוב)
↑  "השד" בריי וויאט יגן על האליפות האוניברסלית נגד גולדברג
↑  קרב גאונטלט על גביע טוויק
↑  ביילי תגן על אליפות הנשים של סמאקדאון נגד נעמי
↑  רולינס ומרפי יגנו על אליפות הזוגות של Raw נגד הסטריט פרופיטס
1 2 3  הביקורת של ג'ייסון פאוול באתר Pro Wrestling Dot Net
1 2  הביקורת של נולאן הוול באתר SLAMǃ
1 2  הביקורת של אלטון ג'ונס באתר Heavy
1 2  הביקורת של לארי קסונקה באתר 411Mania
↑  הביקורת של דניאל ואן בום באתר CNET
↑  מעריצים רבים זועמים על אירוע הסופר שואודאון
↑  הביקורת של אברי יאנג באתר ספורטס אילוסטרייטד
1 2  הביקורת של אדם סילברשטיין באתר CBS Sports
↑  ה-O.C. ניצחו את ה-Viking Raiders (קרב במופע המקדים)
↑  אנדרטייקר חזר וזכה בגביע טוויק
↑  המיז ומוריסון ניצחו את הניו דיי והפכו לאלופי הזוגות החדשים של סמאקדאון
↑  גרזה ניצח את קאריו
↑  רולינס ומרפי ניצחו את הסטריט פרופיטס ושמרו על אליפות הזוגות של Raw
↑  מנסור ניצח את זיגלר
↑  לסנר ניצח את ריקושט ושמר על התואר
↑  ריינס ניצח את קורבין (קרב כלוב)
↑  ביילי ניצחה את נעמי ושמרה על אליפות הנשים של סמאקדאון
↑  גולדברג ניצח את "השד" בריי וויאט והפך לאלוף האוניברסלי החדש
ספנסר אברהם

אדוארד ספנסר אברהם (באנגלית: Edward Spencer Abraham, נולד ב-12 ביוני 1952) הוא עורך דין, סופר ופוליטיקאי אמריקאי אשר שימש כמזכיר האנרגיה של ארצות הברית בשנים 2001–2005 תחת ממשלו הראשון של ג'ורג' ווקר בוש, וכסנאטור מטעם מדינת מישיגן בשנים 1995–2001. נכון לשנת 2018, אברהם היה הסנאטור האחרון ממדינתו מטעם המפלגה הרפובליקנית.
ביוגרפיה

אברהם נולד בשנת 1952 במישיגן למשפחה ממוצא לבנוני. למד משפטים באוניברסיטת מישיגן ובאוניברסיטת הרווארד. בשנים 1983–1990 הנהיג את המפלגה הרפובליקנית במדינה.
בשנת 1994 נבחר לסנאט האמריקאי ברוב של כ-52%. הוא כיהן כחבר בוועדות התקציב, המסחר, המדע והתחבורה, המשפט והעסקים הקטנים. בשנת 2001 מונה על ידי ג'ורג' ווקר בוש לתפקיד מזכיר האנרגיה בקבינט שלו. בשנת 2004 הודיע אברהם כי הוא אינו מעוניין בכהונה שנייה בתפקיד זה. באותה השנה זכה אברהם בעיטור מידי ממשלת לבנון. לקראת הבחירות לנשיאות ארצות הברית שנערכו בשנת 2008, הודיע אברהם על תמיכה בפרד תומפסון.
החל משנת 2016 אברהם מכהן כחלק מחבר הנאמנים של המכון הטכנולוגי של קליפורניה.
סחף חושים (1974)

| --- | --- |

 בימוי:  לינה ורטמילר 
 תסריט:  לינה ורטמילר 
 עריכה:  Franco Fraticelli 
 שחקנים ראשיים:  ג'אנקרלו ג'אניני אלדו פוגליזי Eros Pagni Lorenzo Piani Isa Danieli מריאנג'לה מלאטו Riccardo Salvino Vittorio Fanfoni 
 מוזיקה:  Piero Piccioni 
 צילום:  Stefano Ricciotti, אניו גוארניארי 
 מדינה:  איטליה 
 חברת הפקה:  Medusa Film 
 חברה מפיצה:  Medusa Film 
 הקרנת בכורה:  1974 
 משך הקרנה:  114 דק' 
 שפת הסרט:  איטלקית 
 סוגה:  סרט קומדיה, סרט דרמה 
 דף הסרט ב־IMDb
 
סחף חושים (באיטלקית: Travolti da un insolito destino nell'azzurro mare d'agosto, (תרגום לעברית: "נסחפו הרחק בידי גורל בלתי רגיל בים אוגוסט הכחול"), בהפצה בארצות דוברות אנגלית קוצר שם הסרט ל"Swept Away" ובישראל תורגם ל"סחף חושים"), היא דרמה קומית פוליטית איטלקית משנת 1974 שנכתבה ובוימה על ידי לינה ורטמילר, בכיכובם של ג'אנקרלו ג'אניני ומריאנג'לה מלאטו. הסרט עוקב אחר אישה אמידה שחופשת השיט שלה עם חברים בים התיכון מקבלת תפנית בלתי צפויה כאשר היא ואחד מאנשי צוות היאכטה מופרדים מהאחרים ונתקעים על אי שומם. אמונותיה הקפיטליסטיות של האישה והאמונות הקומוניסטיות של הגבר מתנגשות, אך במהלך מאבקם לשרוד בסביבה החדשה, תפקידיהם החברתיים מתהפכים.
"סחף חושים" זכה לביקורות חיוביות ברובן, וזכה ב-1975 בפרס המועצה הלאומית לביקורת סרטי קולנוע (אנ') לאחד מחמשת הסרטים הזרים המובילים ב-1975. עם זאת היו גם מבקרים ומבקרות שביקרו את הסרט והבמאית על העמדות והתובנות המשתקפים מהסרט. גרסה מחודשת בשפה האנגלית בכיכובה של מדונה ובבימויו של בעלה גאי ריצ'י, יצא לאקרנים ב-2002.
עלילה

דונה (גברת) רפאלה פבונה לנצטי, אשה עשירה ויהירה, נופשת על יאכטת מפרשים בים התיכון עם בעלה ועוד שני זוגות חברים, שגם הם מהמעמד הגבוה מצפון איטליה. היא שוחה, משתזפת ומדברת ללא הרף על מעלות המעמד שלה ועל חוסר הערך של השמאל הפוליטי. המונולוג הפוליטי הבלתי פוסק שלה מקומם את אחד מפועלי הסיפון, ג'נרינו, קומוניסט אדוק מסיציליה שמצליח לרסן את פיו ואת דעותיו כדי לא לאבד את מקום עבודתו הטוב. למרות עלבונותיה המשפילים, מסכים ג'נרינו לקחת אותה על סירה, מאוחר בערב, כדי לפגוש את שאר חבריה שהפליגו בלעדיה לחוף כלשהו. בדרכם, מנוע סירת הגומי מתקלקל ומשאיר אותם מטלטלים בלב ים ללא חוף באופק.
לאחר לילה בים, ג'נרינו מצליח להפעיל את המנוע שוב, אך אין לו מושג היכן הם נמצאים. בסופו של דבר הם מבחינים באי הררי ופונים אליו. ביבשה הם מגלים שאין אף אחד אחר על האי. רפאלה, שרגילה שהכל נעשה עבורה על ידי משרתים, מתחילה לפקוד על ג'נרינו לבצע מטלות, אבל הוא מתפרץ ומסרב לעזור לה יותר. רפאלה מגיבה בשורה של עלבונות, אך הוא עונה לה באותה לשון, והם נפרדים כדי לחקור את האי, כל איש בכוחות עצמו.
חיש מהר ג'נרינו לוכד לובסטרים ומבשל אותם. בהדרגה מתהפכים תפקידיהם. בזמן שרפאלה צריכה לסמוך על ג'נרינו להשגת אוכל, ג'נרינו רוצה שרפאלה תהיה שפחה שלו, משוכנע שנשים נולדות כדי לשרת גברים. הוא אפילו מכריח אותה לסבול את ההשפלה של כיבוס מכנסי המלחים שלו. כשהיא מגיבה בהתרסה כועסת, הוא מטיח אותה לאדמה וכשהיא נסה אל חולות האי הוא רודף אחריה ומתחיל לאנוס אותה, אבל אז משנה את דעתו, ומחליט שזה יהיה מספק יותר אם היא תתמסר לו מרצונה. מאוחר יותר באותו ערב, רפאלה אכן ניגשת אליו, מנשקת את רגליו והם מקיימים מרצונם יחסי מין. ג'נרינו רוצה שרפאלה תתאהב בו, והיא הופכת להיות כנועה ומתרפסת אליו. כשרפאלה נמצאת בגפה על החוף ורואה לפתע ספינה בים, היא מנופפת לה פעם אחת אך חיש מהר מתחרטת ונמלטת מקו הראיה של הספינה אל ג'נרינו שעל ההר, כדי לא לפגוע ב"חלום בהקיץ" בו היא חיה. בסופו של דבר הם מזהים ספינה אחרת, ועל אף התנגדותה של רפאלה, ג'נרינו מחליט לבחון את אהבתה אליו ומאותת לספינה והם נחלצים.
לאחר שחזרו לנמל עם הספינה ובה נופשים עשירים ממעמדה של רפאלה, וכשהם עדיין בנמל - אך מופרדים באופן טבעי - כל אחד עם המעמד החברתי אליו הוא שייך, ג'נרינו מטלפן מתחנת הדלק אל רפאלה שבמסעדה הסמוכה ומנסה לשכנע את רפאלה לשוב לאי איתו. רפאלה, הסובלת מהפרידה מאהובה, מסרבת וממריאה במסוק אל ביתה בצפון. ג'נרינו הנטוש על ידי מושא תשוקותיו, חוזר מובס לחייו הקשים ולנישואיו עם אשתו הכועסת על בגידתו בה. באקט של השלמה - מוריד מאזנו את עגיל הזהב שרפאלה העניקה לו על האי ומשליך אותו אל הים.
שחקנים

| שחקן | תפקיד |
| --- | --- |
ג'אנקרלו ג'אניני: ג'נרינו קרונקיו
מריאנג'לה מלאטו: דונה רפאלה לנצטי
איזה דניאלי: אנה קרונקיו - אשתו של ג'נרינו
ריקרדו סלבינו: סניור לנצטי - בעלה של רפאלה
אלדו פוליזי: אלדו - עמית של ג'נרינו
ארוס פאני: פיפו - עיתונאי ממקורבי משפחת לנצטי
הפקה והפצה

זהו סרטה העשירי של ורטמילר, והשלישי מבין סרטיה שבו כיכבו צמד השחקנים ג'אנקרלו ג'אניני ומריאנג'לה מלאטו בתפקידים הראשיים (אחרי פיתויו של מימי (אנ') ואהבה ואנרכיה (אנ')). הסרט צולם במספר אתרי צילום לאורך החוף המזרחי של סרדיניה בנפת נואורו. סצנות החלקים החוליים של הנוף, צולמו בסיניסקולה (אנ') סצנות הנמל והמראת המסוק בסיום צולמו בארבאטאקס (אנ'). אף על פי שבסרט נראה כאילו מדובר באתר אחד - למעשה מדובר במספר אתרים שונים. הסרט הופק על ידי סרטי מדוזה (איט') והופץ על ידי אגף ההפצה של אותה חברה. הסרט זכה להצלחה מסחרית גדולה באיטליה וסיים במקום החמישי בהכנסות בסיום עונת 1974–1975 בקולנוע האיטלקי.
קבלה וביקורת

בביקורתו בשיקגו סאן-טיימס, העניק מבקר הקולנוע האמריקאי רוג'ר אברט לסרט ארבעה כוכבים, הדירוג הגבוה ביותר שלו. אברט כתב כי הסרט "מתנגד לניסיונות הנחושים ביותר של הבמאית להפוך אותו למשל על המאבק בין הבורגנות והפרולטריון, ומתעקש להיות סיפור על גבר ואישה. ברמה הזו, זו הצלחה גדולה."
מבקרים אחרים הגיבו למבקרים אחרים שביקורתם התמקדה בשנאת נשים וטענו כי אלו פשוט לא הבינו את המסר של הסרט על מלחמת מעמדות. ג'יימס בררדינלי הגן על הסרט וכתב: "מי שצופה בסרט הזה כלאחר יד עלול בקלות לטעות בו כפנטזיה גברית. . . המציאות, לעומת זאת, היא שוורטמילר מפגינה את האומץ להראות דברים שיוצרי קולנוע אחרים נרתעים מהם." ג'ון פ. לאבל כתב: "ניתן לנתח את האלימות המינית כאלימות פוליטית במסגרת הפוליטיקה הפטריארכלית והדאגה של הסרט להצגה סמלית של מרד חברתי".
בסקירה שלה בכתב העת Jump Cut (אנ'), ביטלה חוקרת המגדר הפמיניסטית, טניה מודלסקי (אנ') את ההצדקות הללו, וטענה שמבקרים לא היו כל כך נחמדים ליוצרי סרטים שחיזקו סטריאוטיפים - שהגיעו לשיאם בהכנעה אלימה - על קבוצות אתניות מדוכאות, כך שלא הייתה הצדקה למבקרים לשבח סרט המצדיק פנטזיה של אונס. בתגובה למסר של הסרט על מלחמת מעמדות, היא כתבה "אז גם אם ורטמילר רצתה להעביר רק מסר פוליטי, היא העיבה על הנושאים ולא הבהירה אותם. היא הייתה צריכה להפוך את שני הצדדים לגברים."
באתר הביקורות Rotten Tomatoes, הסרט קיבל דירוג חיובי של 65% ממבקרי קולנוע מובילים על סמך 19 ביקורות, עם דירוג ממוצע של 7.44/10.
זאב רב נוף ראה בוורטמילר כבמאית החוזרת בכל סרטיה על אותו נושא, כל פעם בוואריאציה אחרת. בביקורתו ב"דבר" הוא כותב על הבמאית: "מאחורי סוציאליסטית מוצהרת מסתתרת אנרכיסטית חסרת-ישע הרוצה לתקן את העולם, אך יודעת כי הדבר הוא בלתי-אפשרי. מאחורי אישה הדוגלת בשוויון בין המינים עומדת אחת שרואה באשה, בכל אשה, אף הסתומה והמטומטמת ביותר, את הכח השולט והשתלטני, ואילו הגבר, שגם הוא "עושה את עצמו" ומתחזה כאדון, אינו אלא כבשה חלושה שסופה להיות מובלת לטבח." כפי שמבקרים נוספים ציינו, גם רב נוף רואה בעלילת הסרט כעין גרסה מחודשת למחזהו של ג'יימס מתיו ברי, "קרייטון המרשים". הוא מסכם את ביקורתו: "יש לה לוורטמולר, סגנון, יש לה מעוף והשראה והעזה, יש לה שני שחקנים מצוינים וצילומים נפלאים של אניו גוארניארי. אבל בסופו של דבר זהו סרט של פכים קטנים - אתה יודע מה יקרה ולכן אינך מופתע,".
ביקורתו של אהרון דולב ב"מעריב" היא חיובית יותר: הוא רואה בוורטמילר קולנוענית מוכשרת שסימן ההיכר שלה הוא אהבתה לצילומי קלוז-אפ של גיבוריה. ניכר בה ששימשה כעוזרתו של פליני, דבר המתבטא בגרוטסקה הדשנה שהיא מציירת, אך היא המשיכה בדרך שונה של דגש על קולנוע פוליטי ומיני. לדעת דולב, המסקנה העולה מן הסרט היא כי האהבה יכולה להתפתח רק באי בודד כשנמוגות השנאות הפוליטיות ומתבטלים הבדלי המעמדות, אך המציאות בעולם האמיתי היא של פערים בלתי ניתנים לגישור בין הצפון המתועש והדרום הנחשל.
העיתונאית עדית זרטל רואה גם היא תבנית קבועה בסרטיה האחרונים של ורטמילר, "הגבר התמים והפרימיטיבי מהדרום נקלע לתוך סיטואציות חזקות ממנו שאין הוא יכול לכוון אותן או להשפיע עליהן". היא רואה גם את דמותה הדעתנית והדברנית של דונה רפאלה כסוג של השתקפות של אופיה של ורטמילר עצמה.
פרסים ומועמדויות

פיירו פיצ'וני (אנ') זכה ב-1975 בפרס דוד של דונאטלו (אנ') על הפסקול לסרט
הסרט זכה ב-1975 בפרס מועצת הביקורת הלאומית האמריקאית כאחד מחמשת הסרטים הזרים המובילים.
הסרט היה מועמד ב-1975 בקטגוריות: הסרט הטוב ביותר, הבמאי הטוב ביותר והתסריט הטוב ביותר בפרס חוג מבקרי הקולנוע של ניו יורק (אנ')
בפסטיבל הסרטים הבינלאומי בטהרן ב-1975 זכה הסרט בפרס הסרט הטוב ביותר והשחקנית מריאנג'לה מלאטו זכתה בפרס השחקנית הראשית הטובה ביותר.
הפקות מחודשות

הסרט שוחזר ב-2002 בתור "Swept Away", בכיכובם של מדונה ושל אדריאנו ג'אניני (אנ') (בנו של ג'אנקרלו ג'אניני) ובבימויו של בעלה דאז גאי ריצ'י. הסרט, שצולם באותם אתרי צילום במזרח סרדיניה, נחל כישלון ביקורתי ומסחרי.
הערות שוליים

↑  "Awards for Swept Away". IMDb. נבדק ב-9 במרץ 2012. {{cite web}}:  (עזרה)
1 2  זאב רב-נוף, הסדר החברתי הוא נצח, דבר, 17 באוקטובר 1976
↑  Ebert, Roger (20 בפברואר 1976). "Swept Away by an Unusual Destiny in the Blue Sea of August". RogerEbert.com. Ebert Digital LLC. נבדק ב-4 באפריל 2018. {{cite web}}:  (עזרה)
↑  Berardinelli, James (2002). "Swept Away". Reel Views. נבדק ב-11 במרץ 2007. {{cite web}}:  (עזרה)
↑  Lovell, John P. (1998). Insights from Film into Violence and Oppression: Shattered dreams and the good life. Praeger/Greenwood. p. 47. ISBN 0-275-95972-4.
↑  Tania Modleski (1976). "Wertmuller's Women Swept Away by the Usual Destiny". Jump Cut: A Review of Contemporary Media. 1976 (10–11): 1, 16. נבדק ב-11 בדצמבר 2021. {{cite journal}}:  (עזרה)
↑  "Swept Away (Travolti da un Insolito Destino nell'Azzurro Mare d'Agosto) (1975)". Rotten Tomatoes. נבדק ב-4 באפריל 2018. {{cite web}}:  (עזרה)
↑  אהרון דולב, הנדנדה הסקסופוליטית של ורטמולר, מעריב, 26 באוקטובר 1976
↑  המאמר נכתב באוקטובר 1976 ומתייחס לסרטים "פיתויו של מימי", "אהבה ואנרכיה" ו"סחף חושים"
↑  עדית זרטל, לינה וורטמילר אהבה ופוליטיקה, דבר, 29 באוקטובר 1976
| --- | --- |
בקרת זהויות :  GND: 7859266-5  LCCN: no2014094377  MusicBrainz release group: 5340ed30-a94b-465d-8d64-134f669c051d  SUDOC: 165136138  VIAF: 238189174   WorldCat (עם VIAF): 238189174
סאטורן סקיי

| --- | --- |

Saturn Sky, שנת 2009
 מאפיינים כלליים
 נקרא גם:  Opel GT  Daewoo G2X
 יצרן:  תאגיד סאטורן (אנ') (קרוי גם : Saturn LLC)
 שנות ייצור:  2009–2006
 יחידות שיוצרו:  34,415
 הרכבה:  ארצות הברית ארצות הברית
 מודל קודם:  ביואיק ראטה
 חברת אם:  ג'נרל מוטורס
 סיווג:  רודסטר
 מרכב:  מנוע קדמי, הנעה אחורית
 פלטפורמה:  GM Kappa platform (אנ')
 אורך:  4,092 מ"מ
 רוחב:  1,854 מ"מ
 גובה:  1,275 מ"n
 משקל:  1,393-1,330 ק"ג (ריק)
 בסיס גלגלים:  2,416 מ"מ
 מפרט טכני
 מנוע:  4 צילינדרים, 4 שסתומים לצילינדר, 2,384 סמ"ק המפיק 177 כ"ס ב-5,800 סל"ד, מנוע "ג'נרל מוטורס" סדרה "GM Ecotec engine" (אנ') סוג מנוע "LE5"  4 צילינדרים, 1,998 סמ"ק המפיק 260 כ"ס, מנוע "ג'נרל מוטורס" סדרה "GM Ecotec engine" (אנ') סוג מנוע "LNF turbo" (מגדש טורבו)  4 צילינדרים, 1,998 סמ"ק המפיק 290 כ"ס, מנוע "ג'נרל מוטורס" סדרה "GM Ecotec engine" (אנ') סוג מנוע "LNF turbo" (מגדש טורבו)
 הילוכים:  תמסורת ידנית - 5 מהירויות  תמסורת אוטומטית - 5 מהירויות
 מעצב:  Franz von Holzhausen (אנ')
סאטורן סקיי (באנגלית: Saturn Sky) היא מכונית ספורט רודסטר פתוחה מתוצרת חטיבת תאגיד סאטורן (אנ') (קרוי גם : Saturn LLC) מבית ג'נרל מוטורס אשר יוצרה בין השנים 2009–2006 (דגם שנת 2007) בארצות הברית
נתונים

יוצרו 34,415 יחידות (שווקו בארצות הברית 32,495 יחידות)
2 דלתות
2 מושבים
מנוע קדמי
מנועי בנזין
סוג הנעה : הנעה אחורית
תאוצה בין 0–97 קמ"ש היא 6.9 שניות (מנוע 2.4 ליטר)
תאוצה בין 0–97 קמ"ש היא 5.2 שניות (מנוע 2.0 ליטר המפיק 290 כ"ס)
גלריה

"סאטורן סקיי", שנת 2007
"סאטורן סקיי"
"סאטורן סקיי", שנת 2008
"סאטורן סקיי", שנת 2009
"סאטורן סקיי"
"סאטורן סקיי"
"סאטורן סקיי"
"סאטורן סקיי"
"סאטורן סקיי"
"סאטורן סקיי", שנת 2009 - מבט לתא הנהג
ראו גם

פונטיאק
סאטורן רילאי
סאטורן אאוטלוק
סאטורן סדרה S
דודג' דמון
הערות שוליים

↑  "סאטורן סקיי" caranddriver.com/saturn/sky
↑  "סאטורן סקיי" cars.com/research/saturn-sky
↑  "סאטורן סקיי" - מפרט carfolio.com/specifications/models
↑  "סאטורן סקיי" autoblog.com/saturn/sky